Graham Hancock har framført hypoteser om at det i forhistorisk tid flere tusen år før høykulturene i Egypt, Mesopotamia og India fantes en nå forsvunnet sivilisasjon, en slags «moderkultur» som var opphavet til alle senere sivilisasjoner. Denne sivilisasjonen var ifølge Hancock en forløper for de senere kjente sivilisasjoner. Hancock har framsatt ulike spekulasjoner om i hvilken verdensdel denne kulturen kunne ha hatt sin base: for eksempel Antarktis, Sør-Amerika eller et sunkent kontinent i Atlanterhavet (Myten om Atlantis). Høykulturene i Mesopotamia og Egypt er ifølge Hancock «bleke etterfølgere» til denne urgamle og tapte sivilisasjonen. Hans spekulasjoner har blitt avvist av den akademiske verden som eksempel på pseudovitenskap, nærmere bestemt pseudoarkeologi.